CELEX: 52009XX1117(03)
Language: lt
Date: 1254700800000
Title: 2009 m. spalio 5 d. Sprendimas Nr. 777, pradėti leidimų žvalgyti ir išgauti naftą ir gamtines dujas, t. y. Požeminių gamtos išteklių įstatymo 2 straipsnio 1 dalies 3 punkte apibrėžtus požeminius gamtos išteklius, Chaskovo srities 1-18 bloke Trakiya išdavimo procedūrą ir paskelbti, kad leidimai bus išduodami konkurso tvarka

17.11.2009   
            
            
               LT
            
            
               Europos Sąjungos oficialusis leidinys
            
            
               C 276/41
            
         
      SPRENDIMAS Nr. 777
   2009 m. spalio 5 d.
   pradėti leidimų žvalgyti ir išgauti naftą ir gamtines dujas, t. y. Požeminių gamtos išteklių įstatymo 2 straipsnio 1 dalies 3 punkte apibrėžtus požeminius gamtos išteklius, Chaskovo srities 1-18 bloke „Trakiya“ išdavimo procedūrą ir paskelbti, kad leidimai bus išduodami konkurso tvarka
   2009/C 276/09
   BULGARIJOS RESPUBLIKA
   MINISTRŲ TARYBA
   Remdamasi Požeminių gamtos išteklių įstatymo 5 straipsnio 2 punktu, 42 straipsnio 1 dalies 1 punktu ir 44 straipsnio 3 dalimi kartu su Energetikos įstatymo papildomų nuostatų 4 straipsnio 2 dalies 16 punktu ir 1 skirsnio 24a punktu,
   MINISTRŲ TARYBA NUSPRENDĖ:
   
               1.
            
            
               Pradedama leidimų žvalgyti ir išgauti žalią naftą ir gamtines dujas 1-18 bloke „Trakiya“, kurio paviršiaus plotas yra 940,12 km2 ir kurio koordinatės (1–10) nurodytos priede, išdavimo procedūra.
            
         
               2.
            
            
               1 punkte nurodyti leidimai išduodami konkurso tvarka.
            
         
               3.
            
            
               Leidimai žvalgyti ir išgauti naftą ir gamtines dujas išduodami penkeriems metams nuo žvalgymo ir išgavimo sutarties įsigaliojimo dienos ir gali būti pratęsiami pagal Požeminių gamtos išteklių įstatymo 31 straipsnio 3 dalį.
            
         
               4.
            
            
               Konkursas, skirtas nustatyti, kam bus išduodami 1 punkte nurodyti leidimai, vykdomas 150-ąją dieną nuo šio sprendimo paskelbimo Europos Sąjungos oficialiajame leidinyje Ekonomikos, energetikos ir turizmo ministerijos pastate (ul. Triaditsa 8, Sofija).
            
         
               5.
            
            
               Konkurso dokumentų rinkinį galima įsigyti iki 120-osios dienos nuo šio sprendimo paskelbimo Europos Sąjungos oficialiajame leidinyje 17.00 val.
            
         
               6.
            
            
               Paraiškos dalyvauti konkurse teikiamos iki 130-osios dienos nuo šio sprendimo paskelbimo Europos Sąjungos oficialiajame leidinyje 17.00 val.
            
         
               7.
            
            
               Pasiūlymai remiantis konkurso dokumentų rinkiniu teikiami iki 144-osios dienos nuo šio sprendimo paskelbimo Europos Sąjungos oficialiajame leidinyje 17.00 val.
            
         
               8.
            
            
               Paraiškų teikėjai konkurse tiesiogiai nedalyvauja.
            
         
               9.
            
            
               Konkurso dokumentų rinkinio kaina – 500 BGN. Konkurso dokumentų rinkinį galima įsigyti iki 5 punkte nurodytos dienos Ekonomikos, energetikos ir turizmo ministerijos pastate, 802 kabinete (ul. Triaditsa 8, Sofija).
            
         
               10.
            
            
               Paraiškų teikėjai, norintys dalyvauti viešajame konkurse, turi atitikti Požeminių gamtos išteklių įstatymo 23 straipsnio 1 dalies reikalavimus.
            
         
               11.
            
            
               Paraiškos vertinamos pagal siūlomas darbo programas, aplinkos apsaugai ir mokymui skiriamus išteklius, papildomą naudą, taip pat atsižvelgiant į konkurso dalyvių valdymo sugebėjimus ir finansines galimybes, kaip numatyta konkurso dokumentų rinkinyje.
            
         
               12.
            
            
               Dalyvavimo konkurse užstatas – 10 000 BGN – iki 6 punkte nurodytos dienos turi būti pervestas į konkurso dokumentų rinkinyje nurodytą Ekonomikos, energetikos ir turizmo ministerijos sąskaitą.
            
         
               13.
            
            
               Paraiškų teikėjams, kurių paraiškos dalyvauti viešajame konkurse atmetamos, užstatai grąžinami per 14 dienų nuo pranešimo apie paraiškos atmetimą datos.
            
         
               14.
            
            
               Konkurso nugalėtojui užstatas negrąžinamas, o kitų pasiūlymus pateikusių dalyvių užstatai grąžinami per 14 dienų nuo Ministrų tarybos sprendimo suteikti leidimą žvalgyti ir išgauti naftą ir gamtines dujas paskelbimo oficialiajame valstybės leidinyje.
            
         
               15.
            
            
               Paraiškos dalyvauti konkurse ir pagal konkurso sąlygas parengti pasiūlymai teikiami bulgarų kalba pagal Požeminių gamtos išteklių įstatymo 46 straipsnio reikalavimus Ekonomikos, energetikos ir turizmo ministerijai (ul. Triaditsa 8, Sofija).
            
         
               16.
            
            
               Pasiūlymai turi atitikti konkurso dokumentų rinkinyje nurodytus reikalavimus ir sąlygas.
            
         
               17.
            
            
               Konkursas įvyksta, net jei jame leidžiama dalyvauti tik vienam paraiškos teikėjui.
            
         
               18.
            
            
               Ekonomikos, energetikos ir turizmo ministerija:
            
         
               18.1.
            
            
               siunčia šį sprendimą paskelbti Europos Sąjungos oficialiajame leidinyje, oficialiajame valstybės leidinyje ir Ministrų Tarybos interneto svetainėje;
            
         
               18.2.
            
            
               organizuoja konkursą.
            
         
               19.
            
            
               Skundai dėl šio sprendimo gali būti pateikti Aukščiausiajam administraciniam teismui per 14 dienų nuo sprendimo paskelbimo Europos Sąjungos oficialiajame leidinyje.
            
         
      
         
            Ministras Pirmininkas
         
         Boyko BORISOV
         
      
      
         
            Ministrų Tarybos generalinis sekretorius
         
         Rosen ZHELYAZKOV
         
      
      
         Patvirtinta originalo kopija
         
            Vyriausybės kanceliarijos direktorius
         
         Veselin DAKOV
         
      
   
   
      PRIEDAS
      
         KOORDINAČIŲ SĄRAŠAS
      
      1-18 bloko „Trakiya“ geografinės koordinatės (1950 m. koordinačių sistema):
      
                  1.
               
               
                  41° 50′ 34,275″ šiaurės platumos
               
               
                  25° 42′ 41,441″ rytų ilgumos
               
            
                  2.
               
               
                  41° 50′ 45,014″ šiaurės platumos
               
               
                  26° 00′ 44,523″ rytų ilgumos
               
            
                  3.
               
               
                  41° 52′ 55,884″ šiaurės platumos
               
               
                  26° 00′ 42,506″ rytų ilgumos
               
            
                  4.
               
               
                  41° 53′ 06,026″ šiaurės platumos
               
               
                  26° 22′ 23,117″ rytų ilgumos
               
            
                  5.
               
               
                  41° 49′ 17,984″ šiaurės platumos
               
               
                  26° 22′ 24,265″ rytų ilgumos
               
            Bulgarijos, Turkijos ir Graikijos siena:
      
                  6.
               
               
                  41° 39′ 31,125″ šiaurės platumos
               
               
                  26° 04′ 10,596″ rytų ilgumos
               
            
                  7.
               
               
                  41° 39′ 23,120″ šiaurės platumos
               
               
                  25° 49′ 25,406″ rytų ilgumos
               
            
                  8.
               
               
                  41° 46′ 21,391″ šiaurės platumos
               
               
                  25° 49′ 17,766″ rytų ilgumos
               
            
                  9.
               
               
                  41° 46′ 18,068″ šiaurės platumos
               
               
                  25° 42′ 36,679″ rytų ilgumos
               
            
                  10.
               
               
                  41° 50′ 34,275″ šiaurės platumos
               
               
                  25° 42′ 41,441″ rytų ilgumos